stanford-oval/wikipedia huggingface dataset:
กฤษณ์ สีวะรา
ประวัติ > ชีวิตส่วนตัว

พล.อ. กฤษณ์ ชื่อเกิดเมื่อวันที่ 25 มีนาคม พ.ศ. 2457 เป็นบุตรชาย คนที่ 2 จากจำนวน 9 คน ของ ร.ต. ชิต และนางละมุล สีวะรา เดิมที พล.อ. กฤษณ์ เคยเปลี่ยน 4 ครั้ง คือ
ละออ สีวะรา
บุญชุบ สีวะรา เมื่ออายุ 2 ปี
กริสน์ สีวะรา เปลี่ยนเมื่อ 2 พฤศจิกายน พ.ศ. 2487 ครองยศ"ร้อยเอก"ในขณะนั้น
กฤษณ์ สีวะรา เปลี่ยนเมื่อ 23 พฤจิกายน พ.ศ. 2492 ครองยศ"พันโท"ในขณะนั้น
พล.อ. กฤษณ์ เคยสมรสกับนางสวาท สีวะรา หลังจบสงครามมหาเอเชียบูรพา กฤษณ์ก็แยกทางกัน ต่อมาก็สมรสกับคุณหญิงสุหร่าย สีวะรา (สกุลเดิม ลิ้มเจริญ) มีบุตรธิดา 9 คน
ประวัติ > การศึกษา

จบการศึกษาระดับมัธยมจากโรงเรียนมหาดเล็กหลวง (วชิราวุธวิทยาลัย) และโรงเรียนเทพศิรินทร์ จากนั้นในปี พ.ศ. 2474 ได้เข้าเรียนในโรงเรียนนายร้อยทหารบกด้วยการสอบได้เป็นที่ 1 จบการศึกษาในปี พ.ศ. 2479 และได้รับพระราชทานยศร้อยตรีเมื่อวันที่ 14 พฤศจิกายน พ.ศ. 2479
ประวัติ > การศึกษา > ก่อนรับราชการ

พ.ศ. 2459 - โรงเรียนสีตบุตรบำรุง
พ.ศ. 2462 - โรงเรียนวัดสามจีน (โรงเรียนไตรมิตรวิทยาลัยในปัจจุบัน )
พ.ศ. 2464 - โรงเรียนนายร้อยชั้นปฐม
พ.ศ. 2467 - โรงเรียนมหาดเล็กหลวง (วชิราวุธวิทยาลัย)
พ.ศ. 2468 - โรงเรียนเทพศิรินทร์
พ.ศ. 2475 - โรงเรียนนายร้อยทหารบก (โรงเรียนนายร้อยพระจุลจอมเกล้าในปัจจุบัน)
ประวัติ > การศึกษา > หลังรับราชการ

พ.ศ. 2489 - สำเร็จการศึกษาจากโรงเรียนทหารราบ ชั้นผู้บังคับกองร้อย
พ.ศ. 2495 - สำเร็จการศึกษาจากโรงเรียนทหารราบ ชั้นผู้บังคับกองพัน รุ่นที่ 1
พ.ศ. 2499 - สำเร็จการอบรมหลักสูตรการรบร่วม
พ.ศ. 2502 - สำเร็จการศึกษาจากวิทยาลัยการทัพบก รุ่นที่ 1
พ.ศ. 2503 - สำเร็จอบรมหลักสูตรทำความคุ้นเคยอาวุธใหม่ ณ ค่ายบลิส กองทัพบกสหรัฐ
พ.ศ. 2504 - สำเร็จการศึกษาจากวิทยาลัยป้องกันราชอาณาจักร รุ่นที่ 3
การทำงาน

จากนั้นชีวิตราชการของ พล.อ. กฤษณ์ สีวะราเติบโตขึ้นมาเป็นลำดับในกองทัพภาคที่ 1 (และเป็นแม่ทัพภาคที่ 2 ด้วยในช่วงหนึ่ง) จนกระทั่งได้เป็นแม่ทัพภาคในปี พ.ศ. 2506  และขึ้นเป็นรองผู้บัญชาการทหารบกในปี พ.ศ. 2509   จากนั้นในรัฐบาลจอมพล ถนอม กิตติขจรได้รับแต่งตั้งให้เป็นรัฐมนตรีช่วยว่าการกระทรวงศึกษาธิการ รัฐมนตรีช่วยว่าการกระทรวงกลาโหม และรัฐมนตรีว่าการกระทรวงอุตสาหกรรมตามลำดับและเป็นสมาชิกวุฒิสภาอีกตำแหน่งด้วย
ในวันที่ 1 ตุลาคม พ.ศ. 2516 ได้รับแต่งตั้งให้เป็น ผบ.ทบ. ต่อจากจอมพล ประภาส จารุเสถียร ที่ดำรงตำแหน่งรอง ผบ.ทสส. เพียงตำแหน่งเดียว
พล.อ. กฤษณ์ สีวะรา เป็นบุคคลแรกในกองทัพที่ปฏิเสธไม่รับตำแหน่งจอมพลจนถือเป็นประเพณีปฏิบัติตั้งแต่เหตุการณ์ 14 ตุลาเป็นต้นมาไม่มีการแต่งตั้งนายทหารยศจอมพลในประเทศไทยอีกโดยพล.อ.กฤษณ์ขอรับพระราชทานแค่ยศ พลเรือเอก และ พลอากาศเอก พร้อมกับ พล.อ. สุรกิจ มัยลาภ เมื่อวันที่ 1 ธันวาคม พ.ศ. 2516
หลังเหตุการณ์ 14 ตุลา พล.อ. กฤษณ์ ได้เป็นรักษาการผบ.ทสส. จนกระทั่งเกษียณอายุราชการในปี พ.ศ. 2518 และได้รับแต่งตั้งให้ดำรงตำแหน่งรัฐมนตรีว่าการกระทรวงกลาโหมในรัฐบาลหม่อมราชวงศ์เสนีย์ ปราโมช ในปี พ.ศ. 2519 แต่หลังจากรับตำแหน่งได้ไม่นาน ก็ถึงแก่อนิจกรรมอย่างกะทันหันที่โรงพยาบาลพระมงกุฎเกล้าเมื่อวันที่ 23 เมษายน พ.ศ. 2519 โดยสาเหตุการถึงแก่อนิจกรรมยังคงเป็นที่สงสัย เพราะก่อนหน้านั้น พล.อ. กฤษณ์ ได้เล่นกอล์ฟและรับประทานข้าวเหนียวมะม่วงเพียงเท่านั้น
พล.อ. กฤษณ์ สีวะรา มีผลงานสำคัญในขณะดำรงตำแหน่งแม่ทัพภาคที่ 2, ผบ.ทบ. และรักษาราชการ ผบ.ทสส. ได้พยายามมอบนโยบายแก่ผู้บังคับบัญชาของกองทัพภาคที่ 2 เพื่อหาทางวางกำลังทหารที่จังหวัดสกลนคร ทำให้มีหน่วยทหารเข้ามาตั้งในพื้นที่เพื่อทำการปราบปรามผู้ก่อการร้ายจนเป็นที่ยำเกรงของอริราชศัตรู ทำให้ประชาชนได้รับความอบอุ่นโดยทั่วกัน กองทัพบกจึงได้อนุมัติให้ตั้งชื่อค่ายกองพันที่ 1 กรมทหารราบที่ 3 (ร.3. พัน.1) จ.สกลนคร ว่า "ค่ายกฤษณ์สีวะรา" เพื่อเป็นอนุสรณ์
เหตุการณ์ทางการเมือง > เหตุการณ์ 14 ตุลา

พ.อ. ณรงค์ กิตติขจร กล่าวในปี พ.ศ. 2546 ว่า พล.อ. กฤษณ์ เป็นผู้อยู่เบื้องหลังการสังหารหมู่นิสิต นักศึกษา และประชาชนในการชุมนุม แต่ก็เป็นการชี้แจงหลังเกิดเหตุมาเกือบ 30 ปี และเป็นการชี้แจงเพียงฝ่ายเดียวโดยที่ฝ่ายครอบครัวของทาง พล.อ. กฤษณ์ มิได้มีโอกาสชี้แจงกลับ คำกล่าวของ พ.อ. ณรงค์ ขัดแย้งกับ นายโอสถ โกศิน อดีตรัฐมนตรีที่ใกล้ชิดกับ พล.อ. กฤษณ์ ซึ่งระบุว่า พล.อ. กฤษณ์ เป็นบุคคลสำคัญที่ไม่ยอมให้มีการปฏิบัติการขั้นรุนแรงแก่นักศึกษา อย่างไรก็ตามเขาเป็น ผู้อำนวยการรักษาความปลอดภัยของประเทศ ในช่วงที่ 3 ทรราช ลี้ภัยไปต่างประเทศ โดยข้อเท็จจริงภายหลังเขาควบคุมสถานการณ์เหตุการณ์ก็เริ่มคลี่คลายลง
เหตุการณ์ทางการเมือง > เหตุการณ์ 6 ตุลา

แม้ว่า พล.อ. กฤษณ์ จะเสียชีวิตไปก่อนเหตุการณ์ดังกล่าว แต่มีการวิเคราะห์ว่าการเสียชีวิตอย่ามีเงื่อนงำของ พล.อ. กฤษณ์ เป็นหนึ่งในชนวนเหตุที่ทำให้เกิดการปราบปรามนักศึกษาและประชาชนจนเป็นเหตุการณ์นองเลือดในเหตุการณ์ 6 ตุลา เพราะเปิดโอกาสให้ทหารฝ่ายขวาได้ครองอำนาจในกองทัพ
การเสียชีวิต

พล.อ. กฤษณ์เสียชีวิต เพราะ“ข้าวเหนียวมะม่วง” ขณะนั้นเป็นถึงรัฐมนตรีว่าการกระทรวงกลาโหม ในรัฐบาลผสม ของพรรคประชาธิปัตย์ ที่มี ม.ร.ว.เสนีย์ ปราโมช เป็นนายกรัฐมนตรี
“…การเจ็บป่วยด้วยโรคท้องเฟ้อ อันสืบเนื่องมาแต่การรับประทานข้าวเหนียว มะม่วง จนถึงขั้นเกิดโรคแทรกซ้อนเป็นโรคหัวใจขาดเลือด การเข้าโรงพยาบาลพระมงกุฏ ฯ อย่างกระทันหัน เมื่อวันที่ 16 เมษายน พ.ศ. 2519 การตรวจวินิจฉัยโรคโดยนายแพทย์แห่งโรงพยาบาลดังกล่าว และแถลงว่าอาการ ป่วยดีขึ้นเป็นลำดับ แต่แล้วก็ทรุดหนักลงในเวลาเพียง 6 - 7 วัน และถึงแก่อนิจกรรม เช้ามืดวันที่ 23 เมษายน พ.ศ. 2519 เป็นเรื่องที่น่าคิดว่าเหตุไฉน……”
ค่ายกฤษณ์สีวะรา

เนื่องจาก พล.อ. กฤษณ์ สีวะรา ซึ่งก่อนถึงแก่อสัญกรรม เคยดำรงตำแหน่งแม่ทัพภาคที่ 2 เป็นผู้มองการณ์ไกลในการป้องกันประเทศ และได้พิจารณาเห็นว่า จ.สกลนคร เป็นจุดสำคัญทางยุทธศาสตร์ จึงได้มอบหมายให้แก่ผู้บังคับบัญชา ในกองทัพภาคที่ 2 หาแนวทางในการวางกำลังทหาร ในพื้นที่เพื่อทำการปราบปรามผู้ก่อการร้ายคอมมิวนิสต์ จนทำให้ประชาชนได้รับความอบอุ่นนับได้ว่า พล.อ. กฤษณ์ สีวะรา เป็นนักการทหารที่มีสายตากว้างไกล สามารถคาดการณ์ได้ถูกต้องแม่นยำ ในขณะที่ พล.อ. กฤษณ์ สีวะรา ดำรงตำแหน่ง ผบ.ทบ. ได้กรุณาให้การสนับสนุนการก่อสร้าง และจัดตั้งหน่วย จังหวัดทหารบกอุดร (ส่วนแยกที่ 1 สกลนคร) และกองพันทหารราบที่ 1 กรมผสมที่ 3 ในขณะนั้นอย่างดียิ่ง จนค่ายทหารแห่งนี้ สามารถจัดตั้งเป็นปึกแผ่น เป็นที่เชิดหน้าชูตาของประเทศ และเป็นที่ยำเกรงของอริราชศัตรู
ในทางการเมือง พล.อ. กฤษณ์ สีวะรา เคยดำรงตำแหน่งในระดับสูงของรัฐบาลมาแล้วหลายยุคหลายสมัยในด้านความสามารถและความซื่อสัตย์สุจริต เป็นที่รู้จักและเป็นที่ยอมรับแก่ประชาชนทั่วไป ตลอดทั้งพี่น้องชาวจ.สกลนครเป็นอย่างยิ่ง ดังนั้น เพื่อเป็นอนุสรณ์แก่ พล.อ. กฤษณ์ สีวะรา ซึ่งได้ถึงแก่อสัญกรรมไปแล้ว และเพื่อเป็นมิ่งขวัญ เป็นความภาคภูมิใจแก่เหล่าทหาร ที่ปฏิบัติภารกิจอยู่ ณ จ.สกลนคร กองทัพภาคที่ 2 จึงได้ขอพระราชทานนามค่ายนี้ว่า "ค่ายกฤษณ์สีวะรา" และเมื่อความทราบฝ่าละอองธุลีพระบาทแล้ว จึงได้ทรงพระกรุณาโปรดเกล้าโปรด ฯ พระราชทานนามว่า "ค่ายกฤษณ์สีวะรา" เมื่อวันที่ 8 กุมภาพันธ์ พ.ศ. 2522
เครื่องราชอิสริยาภรณ์

พลเอก กฤษณ์ สีวะรา ได้รับพระราชทานเครื่องราชอิสริยาภรณ์ของไทยและเครื่องราชอิสริยาภรณ์ต่างประเทศต่างๆ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2509 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2506 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2511 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2505 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2517 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2511 –  เหรียญราชการชายแดน (ช.ด.)
พ.ศ. 2490 –  เหรียญจักรมาลา (ร.จ.ม.)
พ.ศ. 2493 –  เหรียญรัตนาภรณ์ รัชกาลที่ 8 ชั้นที่ 4 (อ.ป.ร.4)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
พ.ศ. ไม่ปรากฎ –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

มาเลเซีย :
พ.ศ. 2507 –  เครื่องราชอิสริยาภรณ์ปังกวน เนการา ชั้นที่ 3
พ.ศ. 2516 –  เครื่องราชอิสริยาภรณ์หยาง มูเลีย เซเตีย มาห์โกตา มาเลเซีย ชั้นที่ 1
เบลเยียม :
พ.ศ. 2507 –  เครื่องราชอิสริยาภรณ์เลออปอลที่ 2 ชั้นที่ 1
ไต้หวัน :
พ.ศ. 2510 –  เครื่องอิสริยาภรณ์ยุนฮุย ชั้นที่ 3 (พิเศษ)
พ.ศ. 2512 –  เครื่องอิสริยาภรณ์เมฆและธวัช ชั้นที่ 2
เอธิโอเปีย :
พ.ศ. 2511 –  เครื่องราชอิสริยาภรณ์ดาราแห่งเอธิโอเปีย ชั้นที่ 1
เกาหลีใต้ :
พ.ศ. 2512 –  เครื่องอิสริยาภรณ์กิตติคุณสำหรับการรักษาความปลอดภัยแห่งชาติ ชั้นที่ 1
เวียดนามใต้ :
พ.ศ. 2512 –  เครื่องอิสริยาภรณ์กิม กานห์ ชั้นที่ 1
สหราชอาณาจักร :
พ.ศ. 2515 –  เครื่องราชอิสริยาภรณ์จักรวรรดิบริติช ชั้นทุติยาภรณ์ (ฝ่ายทหาร) (KBE)
อินโดนีเซีย :
พ.ศ. 2518 –  เครื่องอิสริยาภรณ์ดารายุทธธรรม ชั้นอุตมา
ฟิลิปปินส์ :
พ.ศ. 2518 –  ลีเจียนออฟออเนอร์ ชั้นผู้บังคับบัญชา
ปิยะธาดา คำคล้าย

| ปิยะธาดา คำคล้าย |
| --- | --- |
เกิด: 23 ตุลาคม พ.ศ. 2532 (35  ปี) ปิยะธาดา คำคล้าย
อาชีพ: นักศึกษา , นักแสดง
ปีที่แสดง: พ.ศ. 2553 - ปัจจุบัน
สังกัด: สปีดวัน อาร์ทิส แมเนจเม้นท์ (ปี2553 - 2555)
ปิยะธาดา คำคล้าย ชื่อเล่น จีมส์ เข้าวงการบันเทิงจากเวทีประกวด Dream Star Search 2010 (ดรีมสตาร์เซิร์ท 2010) ได้รับรางวัลชนะเลิศและเซ็นสัญญาเป็นนักแสดงในสังกัดสปีดวัน ซึ่งมี ยุ้ย จีระนันท์ มะโนแจ่ม และ อู๋ นวพล ภูวดล เป็นเจ้าของและจัดการประกวด จากนั้นก็มีผลงานละคร เรื่อง หมู่ 7 เด็ดสะระตี่ ช่อง 7 รับบท จีมส์ และในปีเดียวกันก็มีผลงานละครสั้น ฟ้ามีตา ช่อง7 และ สลัดโสดคอมปานี ช่อง 9 อสมท.
ผลงาน > ละคร

| ละครโทรทัศน์ |
| --- | --- | --- | --- | --- | --- | --- | --- |

| ปี พ.ศ. | เรื่อง | รับบทเป็น | หมายเหตุ |  |  |  |  |
| 2553 | หมู่ 7 เด็ดสะระตี่ | จีมส์ |  |  |  |  |  |
| 2553 | ฟ้ามีตา |  | (เพื่อนพระเอก) |  |  |  |  |
| 2553 | เสน่ห์บางกอก | สำริด |  |  |  |  |  |
| 2553 | สลัดโสดคอมปานี | แพท |  |  |  |  |  |
| 2555 | ฟ้ามีตา ตอน ใจดวงร้าว | ต้อม | (เพื่อนพระเอก) |  |  |  |  |
| 2556 | ฟ้ามีตา |  | (เพื่อนพระเอก) |  |  |  |  |
ผลงาน > รางวัล

ชนะเลิศ Dream Star Search 2010
กระบวนการเรียนรู้แบบสืบค้น

สำหรับความหมายอื่น ดูที่ ฮิวริสติก (แก้ความกำกวม)
กระบวนการเรียนรู้แบบสืบค้น (Heuristics) เป็นการเข้าถึง ความรู้ ด้วยความสนใจ ใฝ่รู้ พยายามแก้ปัญหา ค้นหาโดยการสืบเสาะ ค้นคว้าเรื่องใดเรื่องหนึ่งจากแหล่งข้อมูลความรู้ที่มีอยู่
รากศัพท์ Heuristics มาจากภาษากรีก "heurisko" (εὑρίσκω) หมายถึง "I find" ฉันพบมันแล้ว
การเรียนรู้

การเรียนรู้ เป็นสิ่งที่เกิดขึ้นภายในตัวบุคคล เพื่อให้เกิดความรู้อย่างต่อเนื่องถาวร เป็นกระบวนการที่ต่อเนื่องตลอดชีวิต ซึ่งเป็นปรัชญา หลักของการศึกษาตลอดชีวิต (Live long learning) หรือ การศึกษาต่อเนื่อง (Continuing education) โดยมีจุดมุ่งหมายว่า การเรียนรู้จะช่วยในการพัฒนาคุณภาพชีวิตได้เป็นอย่างดี
ลักษณะของ กระบวนการเรียนรู้

กระบวนการเรียนรู้มี 3 ประการได้แก่
การเรียนรู้เป็นการลงมือปฏิบัติ
การเรียนรู้เป็นปัจเจกบุคคล
การเรียนรู้ได้รับอิทธิพลจากบุคคลในสังคมร่วมกัน
การเรียนรู้เป็นการตอบสนองสิ่งที่พบ/กระตุ้น
การเรียนรู้เป็นกระบวนการต่อเนื่องตลอดชีวิต
การเรียนรู้ไม่สามารถเปลี่ยนกลับไป-มาได้
การเรียนรู้ต้องใช้เวลา
การเรียนรู้ไม่สามารถเกิดจากถูกบัง
แหล่งของการสืบค้น

การสืบค้น สามารถแสวงหาได้รอบด้าน ตัวอย่างเช่น
แหล่งข้อมูลในพื้นที่ สถานที่จริง
แหล่งข้อมูลจากสื่อสิ่งพิมพ์
แหล่งข้อมูลจากโสตทัศนวัสดุ
แหล่งข้อมูลจากสื่ออิเล็กทรอนิกส์
แหล่งข้อมูลจากสารสนเทศระบบเครือข่าย
วิทยุ
ปราโมทย์ โชติมงคล

| ปราโมทย์ โชติมงคล |
| --- | --- |

เกิด: 19 ธันวาคม พ.ศ. 2486
เสียชีวิต: 12 สิงหาคม พ.ศ. 2564 (78 ปี) โรงพยาบาลจุฬาลงกรณ์ กรุงเทพมหานคร ประเทศไทย
สัญชาติ: ไทย
มีชื่อเสียงจาก: ประธานผู้ตรวจการแผ่นดิน
นายปราโมทย์ โชติมงคล ประธานกรรมการสรรหาและพิจารณาค่าตอบแทน และ กรรมการอิสระ บริษัท เสนาดีเวลลอปเม้นท์ จำกัด (มหาชน)​ อดีตประธานผู้ตรวจการแผ่นดินของประเทศไทย อดีตรองปลัดทบวงมหาวิทยาลัย และอดีตเลขาธิการสำนักงานผู้ตรวจการแผ่นดินของรัฐสภา
ประวัติ

นายปราโมทย์ โชติมงคล เข้าศึกษาชั้นมัธยมจากโรงเรียนเตรียมอุดมศึกษา สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยธรรมศาสตร์ และประกาศนียบัตรเนติบัณฑิตไทย สำนักอบรมศึกษากฎหมายแห่งเนติบัณฑิตยสภา นอกจากนั้นยังผ่านการอบรมหลักสูตรนักบริหารของสำนักงาน ก.พ. หลักสูตร 1 รุ่นที่ 6 และหลักสูตร 2 รุ่นที่ 16 หลักสูตรป้องกันราชอาณาจักร (วปอ.) รุ่นที่ 39
นายปราโมทย์เสียชีวิตในวันที่ 12 สิงหาคม พ.ศ. 2564 ด้วยโรคติดเชื้อไวรัสโคโรนา 2019​ และภาวะแทรกซ้อนอื่น ๆ  และในวันที่ 14 สิงหาคม 2564 มีพิธีฌาปนกิจศพ
การทำงาน

นายปราโมทย์ โชติมงคล เริ่มรับราชการในสังกัดสภาการศึกษาแห่งชาติ เมื่อ พ.ศ. 2512 จนกระทั่งได้รับตำแหน่งผู้อำนวยการกองการเจ้าหน้าที่ สำนักงานปลัดทบวงมหาวิทยาลัย ใน พ.ศ. 2528 เป็นผู้ช่วยปลัดทบวงมหาวิทยาลัย ใน พ.ศ. 2533 เป็นที่ปรึกษาระดับ 10 และรองปลัดทบวงมหาวิทยาลัย ใน พ.ศ. 2537 และ 2538 ตามลำดับ
ใน พ.ศ. 2543 ได้รับการแต่งตั้งให้ดำรงตำแหน่งเลขาธิการสำนักงานผู้ตรวจการแผ่นดินของรัฐสภา และได้รับการโปรดเกล้าฯ ให้ดำรงตำแหน่งผู้ตรวจการแผ่นดินของรัฐสภา เมื่อวันที่ 13 สิงหาคม พ.ศ. 2548 ซึ่งต่อมาตำแหน่งดังกล่าวได้เปลี่ยนเป็น "ผู้ตรวจการแผ่นดิน" ตามรัฐธรรมนูญแห่งราชอาณาจักรไทย พ.ศ. 2550 และเมื่อวันที่ 5 เมษายน พ.ศ. 2553 จึงได้รับโปรดเกล้าฯ เป็นประธานผู้ตรวจการแผ่นดิน สืบต่อจากพลเอกธีรเดช มีเพียร กระทั่งพ้นจากตำแหน่งเมื่อมีอายุครบ 70 ปี ในปี พ.ศ. 2554
ในวันที่ 24 เมษายน พ.ศ. 2554 ได้รับแต่งตั้งให้เป็น กรรมการอิสระ บริษัท เสนาดีเวลลอปเม้นท์ จำกัด (มหาชน) ต่อมา ในปี พ.ศ. 2557 เขาได้รับแค่งตั้งให้เป็นประธานกรรมการสรรหาและพิจารณาค่าตอบแทน บริษัท เสนาดีเวลลอปเม้นท์ จำกัด (มหาชน) กระทั่งพ้นตำแหน่งในวันที่ 12 สิงหาคม พ.ศ. 2564
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2537 –  เหรียญจักรพรรดิมาลา (ร.จ.พ.)
หางนกยูงไทย

| หางนกยูงไทย |
| --- | --- |

Caesalpinia pulcherrima f. rosea ดอกไม้ตูมและดอก
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: ถั่ว Fabales
วงศ์:: ถั่ว Fabaceae
วงศ์ย่อย:: วงศ์ย่อยราชพฤกษ์ Caesalpinioideae
สกุล:: Caesalpinia Caesalpinia (L.) Sw.
สปีชีส์:: Caesalpinia pulcherrima
ชื่อทวินาม
Caesalpinia pulcherrima (L.) Sw.

ชื่อพ้อง
 Caesalpinia lutea  Poinciana pulcherrima L.
หางนกยูงไทย (ชื่อวิทยาศาสตร์: Caesalpinia pulcherrima) เป็นพืชในสกุลฝาง (Caesalpinia) วงศ์ย่อยราชพฤกษ์ (Caesalpinioideae) วงศ์ถั่ว (Fabaceae) มีถิ่นกำเนิดในทวีปอเมริกากลางถึงอเมริกาใต้ ลักษณะเป็นไม้พุ่มไม่ผลัดใบสูง 3–5 เมตร ทรงพุ่มกลม ลำต้นเกลี้ยงหรือมีหนาม ใบเป็นใบประกอบแบบขนนกสองชั้น ออกสลับ ใบย่อยรูปขอบขนานหรือรูปไข่กลับ 7–11 คู่ ปลายใบมนหรือเว้า โคนใบมนหรือเบี้ยว ดอกออกเป็นช่อกระจะบริเวณซอกใบ ปลายกิ่ง หรือส่วนยอด ยาว 20 เซนติเมตร เมื่อบานมีเส้นผ่านศูนย์กลาง 4 เซนติเมตร กลีบดอกมี 5 กลีบ มีหลายสีตามพันธุ์ เช่น เหลือง แดง ส้ม หรือชมพู เกสรตัวผู้มี 10 อัน เกสรเพศเมียมี 1 อัน รังไข่อยู่เหนือฐานรองดอก ผลเป็นฝักแบน ขนาด 1.5–2 × 10–12 เซนติเมตร เมื่อแก่แตกได้ ภายในมีเมล็ดรูปแบนกลมหรือรี 8–10 เมล็ด
หางนกยูงไทยเป็นต้นไม้ประจำชาติบาร์เบโดส ปรากฏอยู่มุมบนซ้าย–ขวาของธงสมเด็จพระราชินีนาถเอลิซาเบธที่ 2 แห่งสหราชอาณาจักร ที่ดำรงพระอิสริยยศพระราชินีนาถแห่งบาร์เบโดส นิยมปลูกเป็นไม้ประดับ รากใช้ปรุงเป็นยาขับประจำเดือน
อนุกรมวิธาน

Poinciana pulcherrima เป็นชื่อพ้องของหางนกยูงไทย
ภาพ

ดอกพันธุ์สีส้มและแดง
ดอกไม้ตูมกำลังผลิบาน
ดอกสีเหลือง
ดอก "นกยูง"
สีกลีบดอก
ดอกไม้ที่รัฐฌาร์ขันท์ ประเทศอินเดีย
ดูเพิ่ม

หางนกยูงฝรั่ง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Caesalpinia pulcherrima
แม่แบบ:WestAfricanPlants
| การแยกแยะหน่วยอนุกรมวิธาน |
| --- | --- |
Caesalpinia pulcherrima:  Wikidata: Q1428973  Wikispecies: Caesalpinia pulcherrima  APDB: 63886  Calflora: 9046  EoL: 703645  EPPO: CAEPU  FNA: 200011981  FoC: 200011981  GBIF: 2958715  GRIN: 8306  iNaturalist: 60439  IPNI: 1164658-2  IRMNG: 10525259  ITIS: 26511  IUCN: 130102665  NCBI: 53846  NZOR: 22d2dfbe-b8ed-4b29-b60c-55cf550452cd  PalDat: Caesalpinia_pulcherrima  Plantarium: 46797  Plant List: ild-949  PLANTS: CAPU13  POWO: urn:lsid:ipni.org:names:1164658-2  Tropicos: 13027641  uBio: 4952269 
Poinciana pulcherrima:  Wikidata: Q21876383  GBIF: 2958716  GRIN: 29163  IPNI: 316411-2  IRMNG: 10949369  ITIS: 184640  POWO: urn:lsid:ipni.org:names:316411-2  Tropicos: 13032050 
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ
โครงการกากเต้าหู้

อาคารที่พังทลายลงระหว่างแผ่นดินไหวในสีฉวนปี 2008
โครงการกากเต้าหู้ (จีน: 豆腐渣工程; Tofu-dreg project) หรือ อาคารเต้าหู้ เป็นวลีในโลกภาษาจีนเรียกสิ่งปลูกสร้างะอาคารที่สร้างขึ้นอย่างห่วย ๆ ที่บัญญัติเป็นครั้งแรกโดย จู หรงจือ อดีตนายกรัฐมนตรีประเทศจีนในปี 1998 ขณะเดินทางไปจิ่วเจียง มณฑลเจียงซี เพื่อใช้เรียกพนังกั้นน้ำบนแม่น้ำแยงซีที่สร้างขึ้นอย่างห่วย ๆ และในปี 2008 ได้รับความนิยมในฐานะคำเรียกอาคารที่ถล่มจากแผ่นดินไหวในสีฉวน
ในจีน คำว่ากากเต้าหู้ (เศษซากที่เหลือจากการผลิตเต้าหู้) มักนำมาใช้เป็นคำอุปมาอุปไมยแทนงานที่ทำขึ้นอย่างลวก ๆ หรือไร้คุณภาพ คำว่าโครงการกากเต้าหู้จึงใช้เรียกโครงการที่ทำขึ้นอย่างไม่มีคุณภาพ
สถาปนิก หลี่ ฮู ระบุว่าจำนวนของสิ่งปลูกสร้างกากเต้าหู้ในจีนมีมากกว่าสิ่งปลูกสร้างที่ปราศจากปัญหาในการก่อสร้าง เขาระบุว่าส่วนใหญ่นั้นอาคารเหล่านี้มักไม่ถล่มลง แต่จะมีอายุการใช้งานที่ต่ำกว่าปกติหรือมีปัญหาการรั่วซึม
แผ่นดินไหวในสีฉวนปี 2008 มีโรงเรียนจำนวนมากถล่มเป็นผลให้มีเด็กนักเรียนเสียชีวิตจำนวนมาก คำว่าโครงการกากเต้าหู้ได้ถูกนำมาใช้เรียกอาคารที่ถูกก่อสร้างโดยไม่มีคุณภาพเหล่านี้ ซึ่งเกิดจากการคอร์รัปชั่นในการก่อสร้างอาคาร ใน เดอะโกลบแอนด์เมล รายงานในปี 2008 ว่าอาคารที่สร้างขึ้นอย่างลวก ๆ ไร้คุณภาพเหล่านี้เรียกว่าตึกเต้าหู้ เกิดขึ้นจากการที่ผู้ก่อสร้างลดทอนค่าใช้จ่ายลงโดยการแทนที่แท่งเหล็กกล้าด้วยเส้นลวดโลหะ ใช้ซีเมนต์คุณภาพต่ำ ลดปริมาณอิฐที่ต้องใช้ลง และไม่มีการตรวจสอบว่าคุณภาพสอดรับกับมาตรฐานที่กำหนดไว้โดยรัฐหรือไม่
วัน-ทู-โก แอร์ไลน์ เที่ยวบินที่ 269

| --- | --- |
พื้นที่เกิดเหตุ
สรุปอุบัติเหตุ
วันที่: 16 กันยายน ค.ศ. 2007 (2007-09-16)
สรุป: สูญเสียการควบคุมหลังพยายามบินโอบรอบอย่างล้มเหลว
จุดเกิดเหตุ: ท่าอากาศยานนานาชาติภูเก็ต จังหวัดภูเก็ต ประเทศไทย  08°06′51″N 98°19′14″E﻿ / ﻿8.11417°N 98.32056°E﻿ / 8.11417; 98.32056
อากาศยานลำที่เกิดเหตุ
ประเภทอากาศยาน: แมคดอนเนลล์ดักลาส เอ็มดี-82
ดําเนินการโดย: วัน-ทู-โก แอร์ไลน์
หมายเลขเที่ยวบิน IATA: OG269
หมายเลขเที่ยวบิน ICAO: OTG269
รหัสเรียก: THAI EXPRESS 269
ทะเบียน: HS-OMG
ต้นทาง: ท่าอากาศยานดอนเมือง กรุงเทพมหานคร ประเทศไทย
ปลายทาง: ท่าอากาศยานนานาชาติภูเก็ต จังหวัดภูเก็ต ประเทศไทย
จำนวนคน: 130
ผู้โดยสาร: 123
ลูกเรือ: 7
เสียชีวิต: 90
บาดเจ็บ: 40
รอดชีวิต: 40
วัน-ทู-โก แอร์ไลน์ เที่ยวบินที่ 269 นำผู้โดยสารบินจากกรุงเทพมหานครไปยังจังหวัดภูเก็ต ประเทศไทย เมื่อวันที่ 16 กันยายน พ.ศ. 2550 เวลาประมาณ 15:41 น. แมคดอนเนลล์ดักลาส เอ็มดี-82 ที่ทำการบินอยู่ ไถลออกนอกรันเวย์ 27 ที่ท่าอากาศยานนานาชาติภูเก็ต (HKT) ทำให้มีผู้เสียชีวิต 90 คนจากทั้งหมด 130 คน (รวมคนหนึ่งที่เสียชีวิตจากบาดแผลไหม้หลังอุบัติเหตุหลายวัน) ถือเป็นอุบัติเหตุทางอากาศที่มีผู้สูญเสียมากเป็นอันดับ 3 ในประเทศไทย
คณะกรรมการสอบสวนกรณีอันเกี่ยวกับอุบัติเหตุของอากาศยานในราชอาณาจักร (AAIC) ของกระทรวงคมนาคมเป็นผู้เผยแพร่รายงานอุบัติเหตุนี้
ในช่วง พ.ศ. 2552 ถึง 2553 วัน-ทู-โก แอร์ไลน์ถูกห้ามไม่ให้ดำเนินการในชาติบริเวณสหภาพยุโรปเนื่องด้วยเหตุผลด้านความปลอดภัย ในช่วงที่เกิดเหตุ โอเรียนท์ ไทย แอร์ไลน์เป็นเจ้าของบริษัทสายการบินนี้ และในเดือนกรกฎาคม พ.ศ. 2553 จึงรีแบรนด์ใหม่เป็นโอเรียนท์ ไทย แอร์ไลน์
การกู้คืน

| เหตุการณ์ที่เกิดขึ้นหลังเกิดอุบัติเหตุทันที |
| --- | --- |
 Video of the immediate aftermath of the crash
ผู้รอดชีวิตและบาดเจ็บ

ในจำนวน 130 คนที่อยู่บนเครื่องบิน มีผู้โดยสารเพียง 85 คนและลูกเรือ 5 คน (รวมลูกเรือที่บินสองคน) เสียชีวิต
รายการโทรทัศน์

โมเดิร์นไนน์ทีวีเล่าถึงวัน-ทู-โก แอร์ไลน์ เที่ยวบินที่ 269 ในรายการ ข่าวดังข้ามเวลา ฉบับวันที่ 26 มิถุนายน พ.ศ. 2560 ตอน "Dead Landing รันเวย์มรณะ"
ไทยพีบีเอสเล่าถึงวัน-ทู-โก แอร์ไลน์ เที่ยวบินที่ 269 ในรายการ ความจริงไม่ตาย ฉบับวันที่ 15 กรกฎาคม พ.ศ. 2563 ตอน "OG269 เที่ยวบินมรณะ"
แหล่งข้อมูลอื่น

| ภาพจากแหล่งข้อมูลภายนอก |
| --- | --- |
 HS-OMG ก่อนอุบัติเหตุ
คณะกรรมการสอบสวนกรณีอันเกี่ยวกับอุบัติเหตุของอากาศยานในราชอาณาจักร กระทรวงคมนาคม
Final Report (Archive)
"INTERIM REPORT ONE TWO GO AIRLINES COMPANY LIMITED MCDONNELL DOUGLAS DC-9-82 (MD-82) HS-OMG PHUKET INTERNATIONAL AIRPORT THAILAND 16 SEPTEMBER 2007." AAIC (Archive (Alt archive)
"ผลการสอบสวนอบุ ตัเหต ิ กรณ ุ ี เครองบ ่ื นของบร ิ ษิ ทั วนั ทูโก แอรไลน  จากํ ดั  แบบ DC-9-82 (MD-82)  เครองหมายส ่ื ญชาต ั และทะเบ ิ ยนี HS-OMG  ประสบอบุ ตัเหต ิ  ุณ ทาอากาศยานนานาชาต  ภิเกู ต็  เมอว่ื นทั 16  ่ี กนยายน ั 2550." (Archive)
"STATUS OF THE INQUIRY INTO THE ACCIDENT OF ONE TWO GO AIRLINES FLIGHT OG 269." (Archive) Royal Thai Embassy of Singapore
HS-OMG on Aircraft Census Database
The Crash of One-Two-GO Airlines Flight 269: The Etiology of a Preventable Accident[ลิงก์เสีย] ([ลิงก์เสีย])
Video of the relatives of the victims of Flight 269 from Associated Press Archive
One-Two-GO Airlines Crash: Case Study  เก็บถาวร 2022-07-03 ที่ เวย์แบ็กแมชชีน
พิธีพระราชทานกระบี่

พิธีพระราชทานกระบี่ เป็นพิธีที่พระมหากษัตริย์ผู้ทรงดำรงตำแหน่งจอมทัพไทย พระราชทานกระบี่แก่ว่าที่ร้อยตรี ว่าที่เรือตรี ว่าที่เรืออากาศตรี และว่าที่ร้อยตำรวจตรี ผู้สำเร็จการศึกษาจากโรงเรียนนายร้อยพระจุลจอมเกล้า วิทยาลัยแพทยศาสตร์พระมงกุฎเกล้า โรงเรียนนายเรือ โรงเรียนนายเรืออากาศนวมินทกษัตริยาธิราช สถาบันการศึกษาทางทหารต่างประเทศ และโรงเรียนนายร้อยตำรวจ ตามลำดับ อันหมายถึงการสำเร็จการศึกษาโดยสมบูรณ์ของเหล่าทหาร-ตำรวจ พร้อมที่จะปฏิบัติหน้าที่เพื่อปกป้องประเทศชาติต่อไป
พระบาทสมเด็จพระบรมชนกาธิเบศร​ มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ เสด็จพระราชดำเนินพระราชทานกระบี่ด้วยพระองค์เองทุกปีจนถึง พ.ศ. 2552 โดยวันพระราชทานนั้น สำนักพระราชวังจะแจ้งให้ทราบเป็นรายปี ดังนั้น ช่วงเวลาการพระราชทานจึงไม่แน่นอนเหมือนกับพิธีพระราชทานปริญญาบัตร โดยพิธีพระราชทานกระบี่ จะกระทำที่ อาคารใหม่ สวนอัมพร พระราชวังดุสิต แต่หากเสด็จพระราชดำเนินแปรพระราชฐานไปประทับ ณ วังไกลกังวล อำเภอหัวหิน จังหวัดประจวบคีรีขันธ์ จะกระทำพิธีพิธีที่ศาลาราชประชาสมาคม
ในปี พ.ศ. 2554 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้กระทำพิธี ณ ห้องประชุมสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ชั้น 14 อาคารเฉลิมพระเกียรติ โรงพยาบาลศิริราช โดยผู้แทนนักเรียนนายร้อย นักเรียนนายเรือ นักเรียนนายเรืออากาศ และนักเรียนนายร้อยตำรวจ เหล่าละ 2 นาย รวม 8 นาย เข้ารับพระราชทานกระบี่จากพระหัตถ์ ส่วนผู้เข้าร่วมพิธีที่สำเร็จการศึกษานายอื่นนั้น กระทำพิธี ณ สถานที่ซึ่งแต่ละเหล่าได้เตรียมไว้ ได้แก่ หอประชุมโรงเรียนนายร้อยพระจุลจอมเกล้า หอประชุมโรงเรียนนายเรือ หอประชุมรณนภากาศ โรงเรียนนายเรืออากาศนวมินทกษัตริยาธิราช และหอประชุมชุณหะวัณ โรงเรียนนายร้อยตำรวจ นับเป็นครั้งแรกที่พิธีพระราชทานกระบี่ไม่ได้กระทำ ณ เขตพระราชฐาน และครั้งแรกที่มีการกระทำพร้อมกันทั้งสี่เหล่า
ตั้งแต่ พ.ศ. 2555 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระราชวงศ์เสด็จแทนพระองค์ โดยใช้ชื่อพิธีการ พิธีพระราชทานกระบี่และปริญญาบัตร มีผู้แทนพระองค์ ดังนี้
โรงเรียนนายเรืออากาศนวมินทกษัตริยาธิราช
โรงเรียนนายร้อยพระจุลจอมเกล้า
โรงเรียนนายร้อยตำรวจ
วิทยาลัยแพทยศาสตร์พระมงกุฎเกล้า
โรงเรียนนายเรือ
หลังจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรเสด็จสวรรคต พิธีพระราชทานกระบี่และปริญญาบัตรได้ว่างเว้นไประยะหนึ่ง จนถึงปี พ.ศ. 2562 พระบาทสมเด็จพระวชิรเกล้าเจ้าอยู่หัว จึงได้ทรงพระกรุณาโปรดเกล้าฯ พระราชทานกระบี่และปริญญาบัตรด้วยพระองค์เองอีกครั้ง โดยพิธีพระราชทานกระบี่และปริญญาบัตรแก่นักเรียนนายร้อย นักเรียนนายเรือ นักเรียนนายเรืออากาศ และนักเรียนแพทย์ทหารในส่วนนายทหารสัญญาบัตรชาย จากวิทยาลัยแพทยศาสตร์พระมงกุฎเกล้า  จะกระทำพิธี ณ ศาสาดุสิดาลัย สวนจิตรลดา พระราชวังดุสิต(ตั้งแต่ พ.ศ.2562) ส่วนพิธีพระราชทานกระบี่และปริญญาบัตรแก่นักเรียนนายร้อยตำรวจ จะกระทำพิธี ณ หอประชุมชุณหะวัณ โรงเรียนนายร้อยตำรวจ
ดูเพิ่ม

พิธีพระราชทานปริญญาบัตร
สภานิติบัญญัติแห่งชาติ (ประเทศไทย)

| สภานิติบัญญัติแห่งชาติ  ราชอาณาจักรไทย |
| --- | --- |

ประเภท
ประเภท: ระบบสภาเดี่ยว 
ผู้บริหาร
ประธาน: พลตรี ศิริ สิริโยธิน 
รองประธานคนที่ 1: ทวี แรงขำ 
รองประธานคนที่ 2: พลเรือเอก กมล สีตกะลิน 
สมาชิก: ไม่เกิน 299 คน
กลุ่มการเมือง: แต่งตั้ง
ที่ประชุม
อาคารรัฐสภา
สภานิติบัญญัติแห่งชาติ พ.ศ. 2515 เป็นสภาที่ตั้งขึ้นเพื่อทำหน้าที่  รัฐสภา ตามมาตรา 6 แห่ง ธรรมนูญการปกครองราชอาณาจักร พุทธศักราช 2515 ภายหลังการปฏิวัติตัวเองของ จอมพล ถนอม กิตติขจร เมื่อวันที่ 17 พฤศจิกายน พ.ศ. 2514 มีสมาชิกจำนวนทั้งสิ้น 299 คน เปิดประชุมสภาระหว่างวันที่ 16 ธันวาคม 2515 - 16 ธันวาคม 2516 โดยมีพลตรี ศิริ สิริโยธิน เป็นประธานสภา นายทวี แรงขำ เป็นรองประธานคนที่ 1 และพลเรือเอก กมล สีตกะลิน เป็นรองประธานคนที่ 2
ภายหลัง วันมหาวิปโยค 14 ตุลาคม 2516 ได้มีสมาชิกลาออกไปถึง 288 คนจึงทำให้ไม่สามารถประชุมสภาได้สภาจึงสิ้นสุดลงเมื่อได้ประกาศ พระราชกฤษฎีกายุบสภานิติบัญญัติแห่งชาติ เมื่อวันที่ 16 ธันวาคม พ.ศ. 2516
อาวุธลับ

อาวุธลับ สตูดิโออัลบั้มชุดที่ 2 ของ คริสติน่า อากีล่าร์ ออกวางจำหน่ายทั่วประเทศเมื่อ วันที่ 28 กุมภาพันธ์ พ.ศ. 2535 ภายใต้สังกัดจีเอ็มเอ็ม แกรมมี่ อัลบั้มอาวุธลับเป็นอัลบั้มที่มียอดขายทะลุล้านตลับเป็นอัลบั้มที่ 2 ของคริสติน่า สร้างสถิติศิลปินหญิงที่สามารถทำยอดขายไดถึงล้านตลับติดกัน 2 อัลบั้มเป็นคนแรก และยังตอกย้ำความสำเร็จกับการเป็นศิลปินไทยคนแรกที่ได้รับรางวัลชนะเลิศ MTV Asian Viewers Choice Award ทำให้ชื่อเสียงของเธอเริ่มเป็นที่รู้จักในระดับสากล